**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2023. június 21.-i ülésére)

**TÁRGY: A VÉDŐNŐI FELADATELLÁTÁSSAL KAPCSOLATOS DÖNTÉS**

Az egészségügyi alapellátásról szóló 2015. évi CXXIII. törvény 23. § (2) bekezdése alapján az egészségügyi szolgálati jogviszonyban foglalkoztatott védőnő és a védőnői ellátás körében foglalkoztatott személy tekintetében a munkáltatói jogokat 2023. július 1-től az az irányító vármegyei intézmény gyakorolja, amely területileg illetékes az érintett védőnői körzet tekintetében. Az egészségügyi szolgálati jogviszonyban foglalkoztatott védőnő jogviszonyát a munkáltatói jogutódlás nem érinti, azt folyamatosnak kell tekinteni.

A védőnői feladatellátás jelenleg az Egészségügyi, Gyermekjóléti és Szociális Intézmény intézményi keretein belül valósul meg, a Kiskőrös, Kossuth L. út 6. szám alatti szakorvosi rendelőintézet épületében, összesen 93,29 m2 területrészen. Ezen területrészt azonban nem érinti a járóbeteg szakellátás helyének biztosítására Kiskőrös Város Önkormányzata és a Halas Kórház Nonprofit Kft. között létrejött vagyonkezelési szerződés. Az ingatlan közüzemi díjainak elszámolására a Halas Kórház Nonprofit Kft. az Egészségügyi és Gyermekjóléti és Szociális Intézménnyel kötött szerződést.

A fent hivatkozott jogszabály 23. § (5) bekezdése értelmében a települési önkormányzat 2023. július 1. napjával biztosítja az állam számára a 2023. június 30. napján a védőnői feladatellátást szolgáló ingó és ingatlan vagyon ingyenes használatát.

Az iskolai védőnői feladatellátás 2023. július 1. napjától nem kerül az állami feladatellátás körébe.

Kiskőrös Város Önkormányzata a határozat-tervezet 1. és 2. számú melléklete szerinti ingatlan és ingó vagyon ingyenes használatát adja át a Bács-Kiskun Vármegyei Oktatókórház - mint 2023. július 1. napjától a védőnői ellátást biztosító intézmény – részére.

Fentiek figyelembevételével javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2023. június 19.**

**Domonyi László s.k.,**

**polgármester**

**HATÁROZAT-TERVEZET**

A Képviselő-testület

1. egyetért azzal, hogy Kiskőrös Város Önkormányzata, 2023. július 01. napjával a határozat-tervezet 1. számú melléklete szerinti ingatlan és 2. számú melléklete szerinti ingó vagyonát a Bács-Kiskun Vármegyei Oktatókórház ingyenes használatába adja.
2. felhatalmazza a polgármestert, hogy a határozat-tervezet 1. számú melléklete szerinti ingyenes ingatlanhasználati szerződést aláírja, valamint a védőnői feladatellátás Magyar Állam részére történő átadásával összefüggő jognyilatkozatokat megtegye.

**Felelős:** polgármester

**Határidő:** értelemszerűen